**ΕΝΗΜΕΡΩΣΗ- ΔΗΛΩΣΗ ΣΥΓΚΑΤΑΘΕΣΗΣ ΓΙΑ ΤΗΝ ΣΥΛΛΟΓΗ ΚΑΙ ΕΠΕΞΕΡΓΑΣΙΑ ΤΩΝ ΠΡΟΣΩΠΙΚΩΝ ΔΕΔΟΜΕΝΩΝ**

Η Γραμματεία του Τμήματος Κοινωνιολογίας και του **Προγράμματος Μεταπτυχιακών Σπουδών «Κοινωνιολογία»** του Παντείου Πανεπιστημίου Κοινωνικών και Πολιτικών Επιστημών - Σχολή Κοινωνικών Επιστημών Τμήματος Κοινωνιολογίας, που εδρεύει στην Καλλιθέα, επί της Λεωφ. Συγγρού, αρ. 136, προβαίνει σε συλλογή και επεξεργασία των προσωπικών δεδομένων σας, συμμορφούμενη προς τις ρυθμίσεις και απαιτήσεις της κείμενης νομοθεσίας και ιδίως τις διατάξεις του Γενικού Κανονισμού Προστασίας Δεδομένων (2016/679/ΕΕ). Στο πλαίσιο αυτό επιθυμούμε να σας ενημερώσουμε για τα εξής:

**Α. ΣΥΛΛΟΓΗ ΠΡΟΣΩΠΙΚΩΝ ΔΕΔΟΜΕΝΩΝ - ΣΚΟΠΟΣ ΣΥΛΛΟΓΗΣ**

Κατά τη διαδικασία της υποβολής της αίτησης συμμετοχής σας στις Εισαγωγικές Εξετάσεις του ΠΜΣ και σε συνέχεια αυτής η Γραμματεία θα προβεί στη συλλογή και επεξεργασία ορισμένων Προσωπικών Δεδομένων σας. Σκοπός της συλλογής και επεξεργασίας είναι η αξιολόγηση των υποψηφίων για τη συμμετοχή τους στις γραπτές εξετάσεις του ΠΜΣ, καθώς και η επικοινωνία με αυτούς σε περίπτωση επιτυχίας τους τόσο για το επόμενο στάδιο της εγγραφής τους, όσο και κατά τη διάρκεια της φοίτησής τους στο ΠΜΣ.

**Β. ΔΕΔΟΜΕΝΑ ΠΟΥ ΣΥΛΛΕΓΟΝΤΑΙ**

Επώνυμο, Όνομα, Όνομα Πατρός, Τόπος και Ημ/νία Γέννησης, Υπηκοότητα, Αριθμός Δελτίου Ταυτότητας, ΑΜΚΑ, Δ/νση Κατοικίας, Στοιχεία επικοινωνίας (Τηλέφωνο, e-mail), Σπουδές, Βιογραφικό Σημείωμα, Εργασιακή Εμπειρία.

**Γ. ΔΙΑΡΚΕΙΑ ΤΗΡΗΣΗΣ ΔΕΔΟΜΕΝΩΝ**

Τα ως άνω δεδομένα θα τηρούνται, στην περίπτωση των επιτυχόντων στις εξετάσεις καθ’ όλη τη διάρκεια φοίτησής τους στο ΠΜΣ και για συνολικό χρονικό διάστημα πέντε (5) ετών, ενώ για τους μη επιτυχόντες τα δεδομένα τηρούνται για χρονικό διάστημα ενός (1) έτους, κατ’ ανώτατο. Ύστερα από την πάροδο των προαναφερόμενων χρονικών διαστημάτων τα δεδομένα θα καταστρέφονται.

**Δ. ΑΠΟΔΕΚΤΕΣ ΤΩΝ ΔΕΔΟΜΕΝΩΝ**

Κατά το πιο πάνω χρονικό διάστημα αποδέκτες των προσωπικών σας δεδομένων θα είναι όλα τα εμπλεκόμενα μέλη στη λειτουργία και στις διαδικασίες του Προγράμματος Μεταπτυχιακών Σπουδών «Κοινωνιολογία» του Τμήματος Κοινωνιολογίας του Παντείου Πανεπιστημίου.

**E. ΠΡΟΣΤΑΣΙΑ ΚΑΙ ΑΣΦΑΛΕΙΑ ΔΕΔΟΜΕΝΩΝ**

Τα προσωπικά δεδομένα που συλλέγουμε είναι τα απολύτως απαραίτητα για τους σκοπούς της επεξεργασίας. Είναι απολύτως εμπιστευτικά. Πρόσβαση σε αυτά έχουν οι αποδέκτες των δεδομένων ως αναφέρονται ανωτέρω, οι οποίοι έχουν δεσμευθεί για την τήρηση εχεμύθειας. Τα προσωπικά δεδομένα που συλλέγει η Γραμματεία στο πλαίσιο της λειτουργίας του ιστότοπου είναι τα απολύτως απαραίτητα για τους σκοπούς της επιλογής και της φοίτησης. Είναι απολύτως εμπιστευτικά και κατά την τήρηση και εν γένει την επεξεργασία των προσωπικών δεδομένων σας το Πάντειο Πανεπιστήμιο λαμβάνει όλα τα κατάλληλα μέτρα προστασίας και ασφάλειας των δεδομένων.

**ΣΤ. ΔΙΚΑΙΩΜΑΤΑ**

Σε κάθε περίπτωση έχετε το δικαίωμα υποβολής αιτήματος για πρόσβαση και διόρθωση ή διαγραφή των δεδομένων σας ή περιορισμό της επεξεργασίας τους ή εναντίωσης σε αυτή. Επίσης, έχετε το δικαίωμα να ανακαλέσετε τη συγκατάθεσή σας οποτεδήποτε χωρίς όμως να θιγεί η νομιμότητα της επεξεργασίας που βασίστηκε στη συγκατάθεση αυτή πριν από την ανάκλησή της. Τέλος, έχετε το δικαίωμα υποβολής καταγγελίας στην Αρχή Προστασίας Προσωπικών Δεδομένων.

Τα έγγραφα τα οποία φέρουν υπογραφή του αιτούντα, καθώς και τα δικαιολογητικά που προσκομίζει με την αίτησή του, στα οποία καταχωρούνται προσωπικά δεδομένα θα τηρούνται και σε έντυπη μορφή.

**ΣΥΓΚΑΤΑΘΕΣΗ**

Με την υπογραφή της παρούσας δήλωσης, ο/η κάτωθι υπογεγραμμένος/η ……………………………….του…………………… ΔΗΛΩΝΩ ότι έχοντας ενημερωθεί και εν πλήρη επιγνώσει, παρέχω τη ρητή συγκατάθεσή μου για την επεξεργασία όλων των προσωπικών μου δεδομένων όπως αυτά έχουν δηλωθεί στην αίτησή μου και στα επισυναπτόμενα δικαιολογητικά από το ΠΜΣ «Κοινωνιολογία» σύμφωνα με την ως άνω ενημέρωση.

Τόπος ………………. Ημερομηνία………………..

Υπογραφή